Kit érdekel a gigabit! Mit tud a cucc?  
dr. Kolláth Gábor, NISZ Zrt.

Az előadás arra hívja fel a figyelmet, hogy ahhoz, hogy a gigabites hálózatok megfelelően hasznosuljanak, kiemelt figyelmet kell fordítani az alkalmazások fejlesztésére, a megfelelő végberendezésekre és a szoftver-ergonómiára. Nem a hálózatok képessége, hanem az új alkalmazások tudják húzni a sávszélesség igényt.

A nagy sávszélességű összeköttetésekkel új alkalmazások jelenhetnek és jelennek majd meg, melyek intenzíven támaszkodhatnak a megnövekedett videojel-átviteli képességekre, a virtuális és a kiterjesztett valóság alkalmazásának lehetőségére. A végberendezések képességei mindig meghatározták az igénybevétel lehetőségeit és intenzitását, ezért fontos alkalmazni is kifejleszteni olyan eszközöket, Illetve végberendezéseket melyek kihasználják a jövő hálózatának képességeit. A hálózat használat intenzitását erősen befolyásolja, hogy az alkalmazások mennyire könnyen használhatók. Ezért a szoftver-ergonómia kiemelt fontosságúvá vált az elmúlt időszakban és ez tovább erősödik a jövőben. Az előadás az állami érdekeltségű hálózatokhoz köthető példákon keresztül mutatja be a fenti szempontok fontosságát.